
NARVA LINNAVOLIKOGU

OTSUS

Narva
Aktsiaseltsi Narva Bussiveod  aktsiakapitali väljendamise (konverteerimise) eurodes,  vastavasisuliste põhikirja  muudatuste tegemise  ja  aktsiakapitali suurendamise kinnitamine
1. Asjaolud ja menetluse käik

Aktsiaselts Narva Bussiveod juhatus on teinud asutajale ettepaneku kinnitada AS Narva Bussiveod aktsiakapitali väljendamist (konverteerimist) eurodes, vastavasisuliste põhikirja muudatuste tegemist  ja  aktsiakapitali suurendamist. 

1.1. Aktsiakapitali väljendamine (konverteerimine) eurodes.

Aktsiakapitali väljendamine eurodes tuleneb  22. aprillil 2010 vastu võetud äriseadustiku ja teiste seaduste muutmise seadusest. Selle alusel peab aktsiaseltsi aktsiakapital olema vähemalt 25 000 eurot ja aktsia väikseim nimiväärtus või arvestuslik väärtus 10 senti. Kui aktsia nimiväärtus on suurem, siis see peab olema 10 sendi täiskordne.

AS-i Narva Bussiveod kehtiva aktsia nimiväärtus on 10 000.- EEK ja nende kogus 1 640 tk., kokku on aktsiakapital 16 400 000.- EEK.

Aktsiakapitali  väljendamine  toimub  vastavuses äriseadustiku ja teiste seaduste muutmise seadusega (RT I 2010, 20, 103)  ja  Eesti Panga  ametliku kursiga, mille alusel  1 EUR = 15,6466 EEK  järgnevalt:

A) Aktsia nimiväärtus 10 000.- EEK = 639,10 EUR

B) Aktsiate arv on 1 640, mis jääb samaks

C) 639,10 EUR x 1 640 tükki = 1 048 124,00 EUR

1.2.Põhikirja muutmine eurodes.

Lähtudes ülaltoodud arvestusest on vajalik teha muudatused AS Narva Bussiveod põhikirja redaktsioonis:

1. Põhikirja punkt 2.1. muuta alates 01.01.2011.a. ja lugeda järgnevas sõnastuses: „Aktsiaseltsi miinimukapitali suuruseks on 447 370,00 EUR.  Aktsiaseltsi kapital  võib olla suurendatud ilma käesoleva Põhikirja muutmiseta kuni 1 789 480,00 EUR.“ 

2. Põhikirja punkt 2.4 muuta alates 01.01.2011.a. ja lugeda järgnevas sõnastuses: „Aktsiakapital on jaotatud ühe  liiki aktsiateks nimiväärtusega 639,10 EUR . Aktsiaseltsil on ainult nimelised aktsiad.“

1.3 Aktsiakapitali suurendamine 3milj. krooni (191 730 EUR) võrra. 

Aktsiakapitali suurendamise vajadus 3 milj. krooni võrra, s.t. 191 730 EUR tuleneb vajadusest võtta kasutusse 5 (viis) uut bussi kasutusrendi vormis. Nimetatud busside kasutusele võtmine tuleneb AS Narva Bussiveod ja Ida-Viru Maavalitsuse vahel 26.10.2009 sõlmitud lepingu lisast, mille kohaselt on AS Narva Bussiveod kohustatud võtma maakonnaliinidel kasutusse vähemalt 5 (viis) uuemat bussi. Antud nõude täitmine on aluseks maavalitsuse poolt kuulutatavas riigihankes osalemiseks.  Kohustuse täitmiseks toimus 30.07.2010.a. avatud hankemenetluse „Liinibusside kasutusrent“ kuulutamine viie bussi kasutusrendile võtmiseks ning  27.09.2010 kella 12.00 laekus kaks pakkumust. Selle alusel käib hankemenetlus. Lähtudes äriseadustuku § 298 lg.1 p.2 - aktsiakapitali suurendamine on aktsiaseltsi üldkoosoleku pädevuses.
Vastavuses 22. aprillil 2010.a. vastu võetud äriseadustiku ja teiste seaduste muutmise seadusega (RT I 2010, 20, 103) toimub aktsiakapitali suurendamine järgnevalt:

1 nimelise aktsia väärtus 639,10 EUR ja aktsiate arv 300, mille tulemusena toimuks aktsiakapitali suurendamine  191 730 EUR  (2 999 922,62 EEK) võrra, s.t. 639,10 EUR  x  300 =  191 730 EUR  (2 999 922,62 EEK).


Kokku peale aktsiakapitali suurendamist on uus aktsiakapital: 

639,10(nimiväärtus) x 1940(arv) = 1 239 854 EUR.

2. Õiguslikud alused

Kohaliku omavalitsuse korralduse seaduse (edaspidi KOKS) §22 lõike 1 punkti 24 kohaselt kuulub volikogu ainupädevusse valla või linna poolt äriühingu ja sihtasutuse asutamine, lõpetamine ning põhikirja kinnitamine ja muutmine. 
KOKS §35 lg 3 kohaselt - sihtasutuse, mille ainuasutajaks on vald või linn, samuti osaühingu või aktsiaseltsi, mille ainsaks osanikuks või aktsionäriks on vald või linn, asutamise, ühinemise, jagunemise ja ümberkujundamise ja lõpetamise otsustab ning põhikirja ja selle muudatused kinnitab kohaliku omavalitsuse volikogu. 
Äriseadustiku § 339 ning äriseadustiku ja teiste seaduste muutmise seadused (RT I 2010, 20, 103).

3. Otsus

3.1. Kinnitada aktsiakapitali  väljendamist (konverteerimist) eurodes  järgnevalt: 

3.1.1 Aktsia nimiväärtus 10 000.- EEK = 639,10 EUR

3.1.2 Aktsiate arv on 1 640, mis jääb samaks

3.1.3 639,10 EUR x 1 640 tükki = 1 048 124,00 EUR

3.2. Kinnitada AS Narva Bussiveod põhikirja redaktsiooni muudatused järgnevas sõnastuses:

3.2.1. Põhikirja punkt 2.1. muuta alates 01.01.2011.a. ja lugeda järgnevas sõnastuses: „Aktsiaseltsi miinimukapitali suuruseks on 447 370,00 EUR.  Aktsiaseltsi kapital  või olla suurendatud ilma käesoleva Põhikirja muutmiseta kuni 1 789 480,00 EUR.“ 

3.2.2. Põhikirja punkt 2.4 muuta alates 01.01.2011.a. ja lugeda järgnevas sõnastuses: „Aktsiakapital on jaotatud ühe  liiki aktsiateks nimiväärtusega 639,10 EUR. Aktsiaseltsil on ainult nimelised aktsiad.“
3.3. Kinnitada AS Narva Bussiveod  aktsiakapitali suurendamist järgnevalt:

	3.3.1
	Aktsiakapitali suurendamise viis:
	uute aktsiate väljalaskmine

	3.3.2.
	Uute aktsiate arv:
	300

	3.3.3.
	Uute aktsiate nimiväärtus:
	639,10 EUR

	3.3.4.
	Aktsiakapitali suurendamise ulatus:
	Aktsiakapitali suurendamise ulatus on 191 730 EUR. Aktsiakapitali uus suurus on 1 239 854 EUR.

	3.3.5.
	Väljalastavate aktsiate liik:
	nimeline aktsia



	3.3.6.
	Uute aktsiate märkimise eesõigus ja selle  kasutamise tähtaeg, samuti aeg, mille seisuga aktsionäridele kuulub märkimise eesõigus:
	eesõigus on välistatud

	3.3.7.
	Uute aktsiate märkimise aeg:
	05.01.2011.a kell 15.00

	3.3.8.
	Uute aktsiate eest tasumise aeg ja koht, samuti kas ja millises ulatuses tasutakse aktsiate eest rahalise või mitterahalise sissemaksega, mitterahalise sissemakse korral ka selle ese:
	Uute aktsiate eest tasumise aeg 11.01.2011.a kell 15.00

Uute aktsiate eest tasumise koht: Kadastiku 51, NARVA linn

uute aktsiate eest  tasutatakse rahaliselt

	
	
	


4. Rakendussätted

4.1 Otsus jõustub seadustega sätestatud korras.

4.2 Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul alates otsuse jõustumisest.
Mihhail Stalnuhhin

Linnavolikogu esimees
